Kylmäverisesti
Kirjan tarinasta tehtiin vuonna 1967 Richard Brooksin ohjaama mustavalkoinen elokuva "Kylmäverisesti". Robert Blake esitti Perry Smithiä ja Scott Wilson Hickockia. John Forsythe nähtiin murhia tutkineen etsivän Al Deweyn roolissa. Elokuva sai neljä Oscar-ehdokkuutta. Tarinasta tehtiin myös vuonna 1996 televisioon minisarja, jonka pääosissa olivat Anthony Edwards ja Eric Roberts.
Kylmä syli
Kylmä syli () on vuonna 1994 ensi-iltansa saanut Yves Simoneaun ohjaama yhdysvaltalainen psykologinen jännityselokuva, jonka pääosissa ovat Jamie Lee Curtis, Peter Gallagher, Joanne Whalley ja Vanessa Redgrave. "Kylmä syli" perustuu Bernard Taylorin romaaniin, jonka pohjalta Barry Schneider ja Richard Hawley laativat elokuvan käsikirjoituksen. "Kylmän sylin" tuottivat Jack E. Freedman, Patricia Herskovic ja Wayne S. Williams.